***Azərbaycan Respublikası***

***Energetika Nazirliyinin***

***“\_26\_” \_may\_ 2014-cü il tarixli***

***“\_03\_” nömrəli Qərarı ilə təsdiq edilmişdir.***

*3 nömrəli əlavə*

***“İxrac nəzarətinə düşən və Energetika Nazirliyinin səlahiyyətinə aid olan malların (işlər, xidmətlər, əqli fəaliyyətin nəticələri) ixracı, idxalı, təkrar ixracı, təkrar idxalı və tranziti üçün xüsusi icazənin verilməsi məqsədi ilə müraciətin və sənədlərin qəbulu”***

***üzrə inzibati reqlament***

1. **Ümumi müddəalar**
   1. **Elektron xidmətin adı:** *İxrac nəzarətinə düşən və Energetika Nazirliyinin səlahiyyətinə aid olan malların (işlər, xidmətlər, əqli fəaliyyətin nəticələri) ixracı, idxalı, təkrar ixracı, təkrar idxalı və tranziti üçün xüsusi icazənin verilməsi məqsədi ilə müraciətin və sənədlərin qəbulu*
   2. **Elektron xidmətin məzmunu:** *Bu xidmət ixrac nəzarətinə düşən və Energetika Nazirliyinin səlahiyyətinə aid olan malların ixracı, idxalı, təkrar ixracı, təkrar idxalı və tranziti üzrə xüsusi icazənin verilməsi üçün müraciətin və tələb olunan sənədlərin elektron formada qəbul edilməsindən və nəticəsi barədə ərizəçiyə elektron formada məlumat verilməsindən ibarətdir.*
   3. **Elektron xidmətin göstərilməsinin hüquqi əsası:**

* *“İxrac nəzarəti haqqında” Azərbaycan Respublikası Qanununun 9.1-ci maddəsi;*
* *Azərbaycan Respublikası Nazirlər Kabinetinin 2005-ci il 15 dekabr tarixli 230 nömrəli Qərarı ilə təsdiq edilmiş “İxrac nəzarətinə düşən mallar (işlər, xidmətlər, əqli fəaliyyətin nəticələri) üzrə xüsusi icazənin verilməsi qaydaları”;*
* *Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” Azərbaycan Respublikası Prezidentinin 23 may 2011-ci il tarixli 429 saylı Fərmanının 2-ci və 2-1-ci hissələri;*
* *Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları”, eləcə də “Elektron xidmət növlərinin Siyahısı”nın 8.3-cü bəndi*;
  1. **Elektron xidməti göstərən dövlət qurumunun adı:** *Azərbaycan Respublikasının Energetika Nazirliyi*.
  2. **Elektron xidmətin digər icraçıları:** *Yoxdur.*
  3. **Elektron xidmətin avtomatlaşdırılma səviyyəsi:** *Qismən*.
  4. **Elektron xidmətin icra müddəti:** *15 gün.*
  5. **Elektron xidmətin göstərilməsinin nəticəsi:** *Hüquqi şəxs yaratmadan sahibkarlıq fəaliyyəti ilə məşğul olan fiziki şəxslərə və hüquqi şəxslərə malların ixracı, idxalı, təkrar ixracı, təkrar idxalı və tranziti üzrə xüsusi icazə verilməsi*.

**2. Elektron xidmətin göstərilməsinin həyata keçirilməsi**

* 1. **Elektron xidmətin növü:** *İnteraktiv.*
  2. **E-xidmət üzrə ödəniş:** *Ödənişsiz.*
  3. **Elektron xidmətin istifadəçiləri:** *Hüquqi şəxs yaratmadan sahibkarlıq fəaliyyəti ilə məşğul olan fiziki şəxslər və hüquqi şəxslər.*
  4. **Elektron xidmətin təqdim olunma yeri:** *http:***//***e-xidmet.minenergy.*[*gov.az*](http://www.mie.gov.az)*,* [*http://info.apus.az*](http://info.apus.az)*,* [*http://e-gov.az/*](http://e-gov.az/)*, http://e-services.minenergy.gov.az*
  5. **Elektron xidmət barədə məlumatlandırma:** *e-xidmet*[*@minenergy.gov.az*](http://www.mie.gov.az)*; (012) 598-16-53/54/55.*
  6. **Elektron xidmətin göstərilməsi üçün tələb olunan sənədlər və onların təqdim olunma forması:**
* *elektron imza ilə təsdiq olunmuş ərizə (1 və 2 nömrəli əlavələr);*

Aşağıdakı sənədlərin skan edilmiş surətləri müraciətə əlavə edilir:

* *hüquqi şəxslər üçün-hüquqi şəxsin adı, hüquqi ünvanı və xüsusi icazənin alınması ilə həyata keçirilən xarici iqtisadi əməliyyatın növü;*
* *fiziki şəxslər üçün-adı, atasının adı, soyadı, şəxsiyyət vəsiqəsinə dair məlumatlar (seriya, nömrə, tarix və vəsiqəni verən təşkilatın adı və ünvanı), xüsusi icazənin alınması ilə həyata keçirilən xarici iqtisadi əməliyyatın növü;*
* *ərizəçinin vergi orqanları tərəfindən uçota alınması haqqında müvafiq sənədin surəti;*
* *malalan (mal göndərən) və son istifadəçi haqqında məlumat;*
* *malın son istifadəsi və texniki təsnifatı haqqında məlumat;*
* *bağlanmış müqavilənin (kontraktın) surəti;*
* *ixrac edilən malın mənşə sertifikatının əsli;*

*Malların (işlərin, xidmətlərin, əqli fəaliyyətin nəticələrinin) kateqoriyalarından asılı olaraq ərizəyə (sifarişə) aşağıdakı sənədlər də əlavə olunmalıdır:*

1. *nüvə materialları, texnologiyaları, qurğuları, radioktiv ionlaşdırıcı şüa mənbələri və izotoplar, partlayıcı maddələr və vasitələr üzrə:*

* *ixrac, idxal təkrar ixrac, təkrar idxal üçün müvafiq olaraq malın istifadəsinə, saxlanılmasına və daşınmasına verilmiş xüsusi icazənin sürəti, malalan (mal göndərən), istehsalçı, son istifadəsi və istifadəçisi haqqında aidiyyəti dövlət orqanı tərəfindən təsdiq edilmiş ətraflı məlumat, malın texniki göstəriciləri, təhlükəsizliyinin və fiziki mühafizəsinin təmin edilməsi, nəqliyyat vasitələrinin növləri və onların mənsub olduqları ölkə barədə məlumatlar;*
* *Tranzit üçün xarici ölkələrin diplomatik missiyalarının müraciətləri əsasında Azərbaycan Respublikası Xarici İşlər Nazirliyinin məktubu, malalan (mal göndərən), malın son istifadəsi və istifadəçisi haqqında ətraflı məlumat, malın texniki göstəriciləri və təhlükəsizliyinin təmin edilməsi, nəqliyyat vasitələrinin növləri və onların mənsub olduqları ölkə barədə məlumatlar.*

1. *toksiki kimyəvi maddələr, insan həyatı və heyvanlar aləmi üçün təhlükəli olan patogenlər, genetik cəhətdən dəyişdirilmiş mikroorqanizmlər və toksinlər, prekursorlar üzrə:*

* *ixrac, idxal, təkrar ixrac, təkrar idxal üçün malalan (mal göndərən), istehsalçı, malın son istifadəsi və istifadəçisi, təyinatı üzrə istifadə edilməsi haqqında müvafiq dövlət orqanı tərəfindən təsdiq edilmiş ətraflı məlumat, malın texniki göstəriciləri və təhlükəsizliyinin təmin edilməsi barədə məlumatlar;*
* *tranzit üçün malalan (mal göndərən), son istifadəçi, malın texniki göstəriciləri və nəql edilməsində təhlükəsizliyin təminatı haqqında məlumatlar.*

1. *Materialların emalı üçün sistemlər, avadanlıqlar, komponentlər, materiallar və digər ikili təyinatlı mallar üzrə:*

* *ixrac üçün aidiyyəti dövlət orqanlarına ixracatçı tərəfindən təqdim edilən ərizədə (sifarişdə) ixracatçı (vasitəçi olduqda istehsalçı) və idxalçı, malın son istifadəsi və sifariş edilmiş məqsədlər barədə məlumatlar həmin ərizədə (sifarişdə) təsvir edilir və ərizədə (sifarişdə) xüsusi icazə verən dövlət orqanı xüsusi icazənin verilməsi barədə qeydiyyat aparır və təsdiqləyir;*
* *Idxal, təkrar ixrac, təkrar idxal, tranzit üçün malalan (mal göndərən), istehsalçı, malın son istifadəçisi haqqında məlumatlar ərizə (sifariş) vərəqəsində təsvir edilir və gömrük orqanları tərəfindən qanunvericiliyə uyğun qaydada gömrük rəsmiləşdirilməsi həyata keçirilir.*

**3.Elektron xidmətin göstərilməsi üçün** **inzibati prosedurlar**

**3.1. Elektron xidmət üçün sorğu:**

**3.1.1. sorğunun formalaşdırılması:** *İstifadəçi inzibati reqlamentin 2.4-cü bəndində göstərilən ünvanlara daxil olaraq müəyyənləşdirilmiş avtorizasiya prosesini keçir. Bundan sonra müvafiq xidmət növünü seçir və ərizə formasını yükləyərək doldurur və elektron imza ilə təsdiq etdikdən sonra bu inzibati reqlamentin 2.6-cı bəndində göstərilən sənədlərin skan olunmuş surətlərini əlavə edərək göndərir;*

**3.1.2. sorğunun qəbulu:** *Elektron formada göndərilən sorğu Energetika Nazirliyində qəbul edilir və bu barədə ərizəçinin elektron poçtuna bildiriş göndərilir.*

**3.2. Elektron xidmətin göstərilməsi və ya imtina edilməsi:**

**3.2.1**. *Xüsusi icazə verilmə­sindən Azərbaycan Respublikası Nazirlər Kabinetinin 2005-ci il 15 dekabr tarixli 230 nömrəli Qərarı ilə təsdiq edilmiş “İxrac nəzarətinə düşən mallar (işlər,xidmətlər, əqli fəaliyyətin nəticələri) üzrə xüsusi icazənin verilməsi Qaydaları”nın 2.4-cü bəndinə uyğun olaraq imtina edilir. Xüsusi icazə verilməsinə imtina edildikdə, bu barədə ərizəçinin elektron poçtuna 10 gün müddətində səbəbi göstərilməklə əsaslandırılmış cavab göndərilir.*

**3.2.2.** *İmtina üçün əsaslar olmadıqda xüsusi icazə hazırlanaraq reyestri aparılır və bu barədə istifadəçiyə bildiriş verilir.*

**3.3. sorğunun icrası:**

**3.3.1. Ardıcıl hər bir inzibati əməliyyat haqqında məlumat:** *Ərizəçinin**sorğusu minenergy.gov.az  internet saytının “Elektron xidmətlər” bölməsinə və ya www.e-gov.az e-hökumət portalına daxil olaraq burada qəbul olunmuş formada**avtorizasiya prosesini keçməklə formalaşdırılır.*

**3.3.2**. **Hər bir inzibati əməliyyatın məzmunu, yerinə yetirilmə müddəti və /və ya maksimal yerinə yetirilmə müddəti:** *“Lisenziya və enerji daşıyıcılarına nəzarət şöbəsi”ndə* *sorğuya və ona əlavə edilən sənədlərə baxılır, aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə 5 gündən gec olmayaraq ərizəçinin elektron poçtuna məlumat göndərilir. Ərizəçi tərəfindən çatışmazlıqlar aradan qaldırıldıqdan və çatışmayan sənədlər elektron formada təkrar göndərildikdən sonra bütün sənədlərə 5 gün müddətində baxılır və müvafiq qərar qəbul edilir.*

**3.3.3***.* **İnzibati əməliyyatda iştirak edən digər dövlət orqanı haqqında məlumat:** *yoxdur;*

**3.3.4**. **Hər bir inzibati prosedurun nəticəsi və onun verilməsi qaydası:** *xüsusi icazənin verilməsindən imtina edilmədikdə, xüsusi icazə hazırlanaraq reyestri aparılır, fiziki şəxslərə şəxsən, hüquqi şəxslərin isə səlahiyyətli nümayəndəsinə imza etdirilməklə verilir.*

**3.4. Elektron xidmətin yerinə yetirilməsinə nəzarət:**

**3.4.1. Nəzarət forması:** *elektron kargüzarlıq;*

**3.4.2. Nəzarət qaydası:** *Azərbaycan Respublikası Prezidentinin 2003-cü il 27 sentyabr tarixli, 935 nömrəli Fərmanı ilə təsdiq edilmiş “Dövlət hakimiyyəti orqanlarında, idarə, təşkilat və müəssisələrində kargüzarlığın aparılmasına dair Təlimat”la müəyyən edilmiş qaydada xidmətin yerinə yetirilməsinə nəzarəti Energetika Nazirliyi həyata keçirir. Xidmətin göstərilməsi ilə bağlı yaranan hər hansı anlaşmazlığın aradan qaldırılması və ya metodiki dəstəyin göstərilməsi üçün inzibati reqlamentin 2.5-ci bəndində göstərilən əlaqə* *vasitələrindən istifadə oluna bilər.*

**3.5. Elektron xidmətin göstərilməsi üzrə mübahisələr:**

**3.5.1.** *istifadəçilər elektron xidmətin göstərilməsi ilə bağlı və vəzifəli şəxslərin hərəkətlərindən (hərəkətsizliklərindən) inzibati qaydada və (və ya) məhkəməyə şikayət edə bilərlər.*

**3.5.2.** *şikayət istifadəçinin özü tərəfindən əsaslandırılmalıdır. Kağız üzərində şikayət Energetika Nazirliyinin poçt ünvanına, elektron formada şikayət isə inzibati reqlamentin 2.5-ci bəndində göstərilən elektron poçt ünvanına göndərilir. Şikayət ərizəsi “İnzibati icraat haqqında” Azərbaycan Respublikası Qanununun 74-cü maddəsinə uyğun olmalıdır;*

**3.5.3.** *şikayətə “İnzibati icraat haqqında” Azərbaycan Respublikasının Qanununun 78-ci maddəsində müəyyən olunmuş 1 ay müddətində baxılır.*

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə muəyyən edilmiş qaydada baxılır.*

Əlavə 1. İxrac nəzarətinə düşən və Energetika Nazirliyinin səlahiyyətinə aid olan malların )işlər, xidmətlər, əqli fəaliyyətin nəticələri) ixracı, idxalı, təkrar ixracı, təkrar idxalı və tranziti üçün xüsusi icazənin verilməsi üçün ərizə forması (fiziki şəxslər üçün)

Azərbaycan Respublikasının Energetika Naziri

cənab N. Əliyevə

**Ə R İ Z Ə**

Azərbaycan Respublikası Nazirlər Kabinetinin 230 nömrəli 15 dekabr 2005-ci il tarixli Qərarına uyğun olaraq xarici iqtisadi əməliyyatların aparılmasına xüsusi icazə verilməsini Sizdən xahiş edirəm.

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(şəxsiyyət vəsiqəsinin seriya və nömrəsi)*

*(şəxsiyyət vəsiqəsi nə vaxt kim tərəfindən verilmişdir)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ünvanı)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(xarici iqtisadi əməliyyatın növü)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Malalan (malgötürən) və son istifadəçi haqqında məlumat)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Malın son istifadəsi və texniki təsnifatı haqqında məlumat)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_

*(adı, soyadı, atasının adı) (imza) (tarix)*

Əlavə 2. İxrac nəzarətinə düşən və Energetika Nazirliyinin səlahiyyətinə aid olan malların )işlər, xidmətlər, əqli fəaliyyətin nəticələri) ixracı, idxalı, təkrar ixracı, təkrar idxalı və tranziti üçün xüsusi icazənin verilməsi üçün ərizə forması (hüquqi şəxslər üçün)

Azərbaycan Respublikasının Energetika Naziri

cənab N. Əliyevə

**Ə R İ Z Ə**

Azərbaycan Respublikası Nazirlər Kabinetinin 230 nömrəli 15 dekabr 2005-ci il tarixli Qərarına uyğun olaraq xarici iqtisadi əməliyyatların aparılmasına xüsusi icazə verilməsini Sizdən xahiş edirəm.

Hüquqi şəxsin adı:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hüquqi ünvanı: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Xarici iqtisadi əməliyyatın növü:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Malalan (malgötürən) və son istifadəçi haqqında məlumat:\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Malın son istifadəsi və texniki təsnifatı haqqında məlumat:\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Direktor,\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_

*(adı, soyadı, atasının adı) (imza,möhür) (tarix)*